Mangaung-samesweerders wou glo mortiere koopMartin Keevy (links) en Johan Prinsloo Foto: Sabrina Dean/SAPA Die beweerde Mangaung-samesweerders het glo beplan om twee groot mortiere, 10 kleiner mortiere, dinamiet en ŉ handgranaat aan te skaf, het die Bloemfonteinse hooggeregshof Donderdag gehoor. ŉ Staatsgetuie, wat slegs as Mnr. B bekend staan, het getuig dat hy dié wapens die dag voor die beplande aanval gesien het. Die mans het glo beplan om die ANC se konferensie op 16 Desember 2012 in Mangaung aan te val. Regter Mojalefa Rampai hoor tans getuienis aan in die hofsaak van Johan Prinsloo, wat van hoogverraad, sameswering om aan terreurdade deel te neem en die besit van onwettige ammunisie aangekla word. Mnr. B het getuig dat hy die ammunisie reeds op 15 Desember 2012 by ŉ woonstel in Reigerpark, buite Boksburg, gesien het. Hy sê die groot mortiere was te koop vir R10 500 elk of R21 000 vir altwee. Hy het toe glo met die verkopers gereël dat Jaco Scherman, ook ŉ staatsgetuie en polisie-informant, later in die dag met die geld sou kom om dit te koop. Volgens Mnr. B het Scherman hom egter later die middag gebel om te sê die transaksie het nie voortgegaan nie. Prinsloo het hom [Mnr. B] toe glo versoek om steeds wapens in die hande te kry, maar hy moes alles kanselleer nadat Scherman hom gewaarsku het dat daar polisiebeamptes by Prinsloo se huis is. Prinsloo, Mark Trollip, Hein Boonzaaier en Martin Keevy is in verband met die beweerde plan in hegtenis geneem. Trollip het skuldig gepleit op ŉ aanklag van sameswering en is agt jaar tronkstraf opgelê. Klagtes teen Boonzaaier is laat vaar en Keevy is onbevoeg verklaar om verhoor te word. Die saak is tot Woensdag, 26 Februarie uitgestel. -SAPA Lees ook: Mangaung-komplot: “Ek het dit nie vir die geld gedoen nie” Mangaung-komplot: Hof hoor oor wapens Mangaung-samesweerders wou glo KKK nader vir fondse Mangaung-komplot: Radikale sienings trek polisie se aandag Magaung-komplot moes ‘Boerevolk tot aksie roep’ Mangaung-komplot: Agt jaar ná pleitooreenkoms Mangaung-komplot: Verdagtes pleit dalk vandag Manguang-komplot: Verregses gaan dalk pleit Mangaung-komplot: Verdagte ongeskik verklaar vir verhoor Staat laat vaar aanklagte teen Mangaung-’regse’ Mangaung-komplot: Verdagte se brief uit tronk Mangaung-verregse glo ontoerekeningsvatbaar Mangaung: Verregse se saak weer uitgestel ‘Verregse’ Mangaung-saak uitgestel Mangaung: Verregses se saak uitgestel Wending in “regse komplot”-saak Nog ŉ man vas, in hof oor “regse komplot” Drie ‘regses’ borg geweier Verregses steeds agter tralies Video: Hier kom die “Boere-ninja” Mangaung: Verregses verskyn in die hof